ททท. เปิดคัดเลือกแหล่งท่องเที่ยวคุณภาพ 77 จังหวัดทั่วประเทศ เพิ่มอัตราการเข้าพักกระจายรายได้สู่ท้องถิ่น
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย(ททท.) เปิดเผยภายหลังเปิดตัวแคมเปญ Unseen New Chapters : ปักหมุดมุมใหม่ เปิดไทยมุมต่าง ว่า แคมเปญดังกล่าวจัดขึ้นเพื่อส่งเสริมให้เป็นปีท่องเที่ยวไทย 2566 มุ่งสร้างตำนานการเดินทางท่องเที่ยวบทใหม่แบบไทยเที่ยวไทย Limited Edition และเตรียมค้นหาแหล่งท่องเที่ยว เพื่อช่วยกระตุ้นการเดินทางท่องเที่ยวภายในประเทศ เพิ่มอัตราเข้าพัก กระจายรายได้สู่ฐานรากและเพิ่มสภาพคล่องแก่ผู้ประกอบการท่องเที่ยวท้องถิ่นอีกด้วยนอกจากนี้ ถือเป็นการเชิญชวนคนไทย ร่วมคัดเลือกแหล่งท่องเที่ยว 77 แหล่ง  จาก 77 จังหวัดทั่วประเทศ เหลือเพียง 25 แหล่ง แบ่งออกเป็นแหล่งท่องเที่ยวยอดนิยมจากคะแนนคัดเลือกของคนไทยจำนวน 20 แหล่ง และแหล่งท่องเที่ยวที่ได้รับคัดเลือกจากคณะกรรมการผู้ทรงคุณวุฒิจากหน่วยงานภาครัฐและภาคเอกชน  จำนวน 5 แหล่ง โดยเกณฑ์ในการคัดเลือก ประกอบด้วย การนำเสนอแหล่งท่องเที่ยวที่มีเรื่องราวน่าสนใจ แต่ยังไม่เป็นที่รู้จักในวงกว้าง มีศักยภาพหลากหลายและสวยงาม มีระบบการบริหารจัดการด้านการท่องเที่ยวที่ดี การเดินทางเข้าถึงได้สะดวก และไม่เคยได้รับการคัดเลือกเป็นแหล่งท่องเที่ยว Unseen และ Unseen New Chapters มาก่อนสำหรับผู้ที่สนใจร่วมคัดเลือกแหล่งท่องเที่ยวแห่งใหม่ของเมืองไทย สามารถติดตามรายละเอียดเพิ่มเติม และกติกาการลงคะแนนโหวตได้ผ่านทางเว็บไซต์ www.tourismthailand.org/Unseennewchapters ตั้งแต่วันที่ 22 พฤษภาคม - 18 มิถุนายน และจะประกาศผลอย่างเป็นทางการในวันที่ 27 มิถุนายนนี้